
A  nm  ål  an. 

Nordisk  Udskrift  for  vetenskap,  konst  och  industri,  som  hårmed  an- 
måler  sin  trettioandra  årgang,  år  åmnad  att  folja,  skildra  och  bedoma  vår 
samtids  vetenskapliga,  konstnårliga  och  industriella  verksamhet,  i  fråmsta 
rummet  sådan  densamma  visar  sig  hos  de  nordiska  folken,  utan  att  dock 
låmna  ur  sikte  sådana  foreteelser  i  utlandet,  hvilka  åro  af  sårskildt  intresse 
for  oss.  Dårjåmte  kommer  tidskriften  att  låmna  skildringar  åfven  af  flydda 
tiders  personer  och  forhållanden,  då  dessa  åro  af  betydelse  for  vår  tid,  och 
då  de  genom  nya  forskningar  blifvit  belysta. 

Enligt  testators  foreskrift  ligga  teologi  och  politik  utom  området  for 
Letterstedtska  foreningens  verksamhet,  i  foljd  hvaraf  teologiska  åmnen  åro 
uteslutna  från  tidskriften,  och  den  samma  icke  heller  kommer  att  ingripa  i 
de  politiska  partistriderna  for  dagen.  En  vetenskaplig,  lidelsefri  behandling 
af  statskunskapens  olika  grenar,  af  samtidens  sociala  frågor  och  af  den 
politik,  som  redan  hemfallit  under  historiens  dom,  ligger  dåremot  icke  utom 
tidskriftens  plan. 

Afhandlingar,  hvilka  behandla  så  speciella  frågor,  att  de  endast  for 
fackmån  kunna  hafva  intresse,  och  som  dårfdr  hafva  sin  råtta  plats  i  fack- 
tidskrifter,  intagas  icke  i  denna  tidskrift. 

Sedan  foreningen  beslutit  att  låmna  ett  årligt  bidrag  till  »Teknisk  tid- 
skrift*, utgifven  af  Svenska  teknologforeningen,  hvilken  tidskrift  utfåst  sig 
att  med  sårskild  uppmårksamhet  folja  forhållandena  åfven  i  de  andra  nor- 
diska lånderna,  kommer  Nordisk  tidskrift  icke  att  upptaga  artiklar,  som 
angå  industriens  teknik. 


Nordisk  tidskrift,  som  utgifves  på  Letterstedtska  fdreningens 
forlag  och  distribuer  as  genom  herrar  Wahlstrom  &  Widstrand,  ut- 
kommer  årlig  en  i  8  håften,  fyra  tender  årets  tidigare,  fyra  under  dess 
senare  del,  med  iakttagande  af  det  sedvanliga  uppehållet  under  sommar- 
månaderna.  Dess  sammanlagda  volym  blifver  omkring  40  ark  stor  8:0 
i  vacker  utstyrsel.  Når  så  erfordras,  komma  uppsatserna  att  forses  med 
illustrationer. 

Friset  for  hel  årgang  år  10  kronor.  På  postkontoren  tillkommer 
intet  postforvaltarearfvode.    Lbsa  håften  såljas  for  1  kr.  50  bre  pr  håfte. 

Bbcker,  som  bnskas  anmålda  i  tidskriften,  torde  insåndas  till  dess 
redaktion  antingen  direkt  eller  genom  Aktiebolaget  Nordiska  bokhandeln 
(f.  d.  Samson  &  Wallin)  i  Stockholm  (for  Norge  genom  Cammermeyers 
boghandel,  for  Danmark  genom  G.  E.  C.  Gad,  for  Finland  genom  Ed- 
lundska  bokhandeln). 

(BgT  Priset  for  hvar  och  en  af  årgångarna  1878 — 1904  år  nedsatt  till 
5  kronor.  Då  alla  dessa  årgångar  på  en  gang  kbpas,  erhållas  de  for  114 
kronor.  Lbsa  håften  (till  komplettering)  af  dessa  årgångar  såljas  i  mån 
af  tillgång  for  1  kr.  pr  håfte. 

Hans  Grams  ry  i  vor  historiske  verden  er  ubestridt.  Han  har  vel 
aldrig  vundet  en  Holbergs  eller  en  A.  D.  Jorgensens  folkeyndest,  men  i 
en  snæver  kreds  er  hans  fortjenester  af  den  historiske  kritik  anerkendte, 
så  at  moderne  forfattere  som  Kr.  Erslev  pryder  deres  titelblade  med  mot- 
toer fra  den  danske  historiegransknings  fader.  Til  denne  eenstemmige 
anerkendelse  svarer  dog  ikke  en  lige  så  almindelig  kundskab  om  den  gamle 
forfatters  personlighed.  Bidragene  i  vor  litteratur  til  en  skildring  af  Gram 
levnet  ere  sparsomme;  nogle  af  dem  som  J.  Mullers  (fra  1810)  ved  deres 
fremstilling  nok  så  karakteristiske  for  deres  forfatter  og  hans  tid  som  for 
Gram;  andre  som  Holger  Rordams  artikel  i  Biografisk  Leksikon  ædruelige 
og  pålidelige,  men  lidet  levende  eller  dybtgående.  Hojest  står  vel  den 
mands  skildring,  som  i  det  19de  årh.  indtager  en  lignende  stilling  i  vor 
historieforskning,  som  Gram  i  det  18de.  Paludan-Muller  har  i  sine  uni- 
versitetsforelæsninger (efter  hans  dod  trykte  i  Dansk  Hist.  Tidsskr.)  givet 
en  analyse  af  Gram  som  historiker;  den  er  kærnefuld  og  rig  på  rammende 
udtryk,  som  alt  fra  Paludan-Mullers  hånd;  men  den  er  altfor  hurtigt  til 
ende  og  lader  mange  sider  af  Grams  liv  og  karakter  ubelyste.  Hertil  kom- 
mer endda,  at  man  ikke  på  alle  punkter  kan  frikende  den  for  ubillighed. 

Kontorchef  i  det  danske  landbrugsministerium  Herman  Gram,  en  æt- 
ling i  lige  linje  af  historikerens  yngste  broder,  har  næret  et  naturligt  onske 
om  at  stille  sin  store  slægtning  i  det  rette  lys,  og  han  har  gjort  det  på 
den  rigtige  måde:  ved  at  udgive  hans  breve.  Havde  han  i  stedet  skrevet 
hans  livs  historie,  vilde  han  måske  ikke  have  undgået  den  i  vor  tid  så 
almindelige  fristelse,  for  hvilken  så  mange  store  mænds  sonner  falder,  og 

anmelderen  havde  da  måttet  stå  med  gevær  ved  fod  over  for  enhver  aner- 
kendende   udtalelse.     Nu   har  vi  lykkeligvis  i  stedet  fået  en  brevsamling. 

Det  er  ganske  vist  ikke  forste  gang,  Gram'ske  breve  forelægges  for 
en  videre  kreds;  brevene  til  Rantzau  har  således  været  trykte  i  Wolfs 
Journal  for  Politik  1810,  de  til  Nils  Slange  i  Nyt  Hist.  Tidsskr.  VI  bd. 
1856  1.  Det  havde  i  det  hele  sikkert  været  heldigt,  om  kontorchef  Gram 
havde  givet  os  en  fortegnelse  over  alle  de  bevarede  breve  fra  Gram  (vel 
også  over  dem  til  ham),  ligegyldigt  på  hvilket  sprog  de  er  affattede,  samt 
over  hvor  de  tidligere  have  været  offentliggjorte,  så  vidt  dette  overhovedet 
er  sket.  Dog  også,  hvad  der  her  er  samlet,  danner  en  helhed,  og  det 
har  afgjort  sin  betydning,  at  en  sådan  række  forelægges  publikum.  Mange 
træk,  som  tidligere  kom  til  at  stå  i  en  fejl  belysning  og  det  til  Grams 
skade,  berigtiges  nu  ved  breve  til  andre  adressater;  det  er  netop  heri- 
gennem, at  Paludan-Mullers  dadel  af  visse  karaktersider  hos  ham  viser 
sig  ganske  uberettiget. 

Kontorchef  Gram  minder  i  sit  forord  læseren  om,  at  han  ikke  er 
historiker  af  fag.  Han  har  herved  på  forhånd  til  en  vis  grad  afvæbnet 
den  kritik,  som  en  anmelder  må  rette  mod  hans  udgiverprincipper.  Selv 
en  historiker  af  fag  vil  vel  endda  indromme,  at  der  både  kræves  en  histo- 
rikers og  en  filologs  hånd  ved  denne  slags  arbejder.  Men  helt  undgå 
kritikken  vil  han  dog  ikke  kunne,  så  vist  som  det  her  ikke  drejer  sig  om 
en  bog,  der  er  »trykt  som  manuskript  for  venner«. 

Mærkeligt,  men  næppe  rosværdigt  er  det  således,  at  han  ved  de  tid- 
ligere trykte  breve  har  fulgt  »den  i  den  pågjældende  gengivelse  benyt- 
tede retskrivning«,  men  ved  de  ovrige  breve  i  det  væsentlige  Grams  egen 
bogstavering.  Dette  vil  med  andre  ord  sige,  at  han  har  lagt  tidligere 
aftryk,  ikke  originalerne,  til  grund  for  sin  gengivelse  af  nogle  breve,  og 
dette  udgiverprincip  kan  kun  betegnes  som  forkasteligt.  Det  må  jo  nemlig 
naturnodvendigt  fore  til,  at  den  sidste  udgiver  kommer  til  at  gentage  de 
tidligeres  fejl,  hvis  sådanne  forefindes,  —  og  med  henblik  på  fortidens 
arbejdsmetode  kan  man  næsten  sværge  på,  at  det  vil  være  tilfældet;  — 
der  er  endda  en  mulighed  for  at  foje  nye  til  ved  denne  stadige  kopiering 
efter  kopier. 

Nogle  få  eksempler  må  være  nok.  Vi  vælger  hertil  brevene  til  Slange 
i  anledning  af  udgivelsen  af  hans  Kristian  IV.s  Historie;  originalerne  be- 
vares i  rigsarkivet  og  er  en  gang  tidligere  aftrykte  af  C.  E.  Secher  (i  Nyt 


1  Ikke,  som  det  bem.erkes  i  forordet,  i  IV  bd.  1855. 

Hist.  Tidsskr.)  I  brevet  af  6.  oktbr.  1734  siger  Gram,  at  han  har  »four- 
neret«  stof  fra  geheimearkivet  til  Slanges  bog;  dette  er  hos  Secher  blevet 
til  »formeret«,  hvad  den  nuværende  udgiver  gentager.  Af  andre,  ganske 
vist  mindre  væsentlige  fejl  i  samme  brev,  som  kontorchef  Gram  har  til- 
fælles med  Secher,  er  »vidtloftigt«  i  stedet  for  »vidtloftig«,  samt  at  »og« 
er  udeladt  i  den  folgende  sætning:  »som  og  er  sket«.  Men  hertil  kommer 
som  egne  småfejl  »velbaarenhed«  for  »velbaarnhed«,  »stundom«  for  »stundum« 
og  at  »behorig«  er  glemt  foran  »orden  og  skik«.  Værre  er  det  med  bre- 
vet af  7.  decbr  1735,  som  trykt  fylder  knap  to  sider,  men  har  mindst  18 
fejl  eller  unojagtigheder.  Karakteristisk  er  det  således,  at  originalen  på 
eet  sted  har:  »hvilket  de  haføe«;  Secher:  »hvilke  de  hafve«;  den  sidste 
udgiver:  »hvilke  de  hafe?e«.  En  fejl  er  som  en  rullende  sneklump,  der 
stadig  tager  til  under  farten !  Naturligvis  er  ikke  alle  18  fejl  lige  ulykke- 
bringende, de  fleste  er  endog  ret  ubetydelige,  men  der  er  også  alvorlige 
derimellem,  som  når  »reliquiis«  er  blevet  til  »reliquis«,  »Danicæ«  til  »Daniæ», 
eller  når  ordet  »faste«  udelades  foran  »Mening«.  Værst  er  det  dog,  at  en 
længere  sætning,  som  selv  Secher  medtog,  er  bortfalden,  nemlig  fra  »Unde 
concludo«  til  »glugmåned  &c«. 

Det  går  ikke  bedre  med  de  breve,  som  ikke  har  været  udgivne  tid- 
ligere. Tag  således  det  af  14de  juli  1744  til  geheimeråd  C.  A.  Plessen. 
Der  er  i  dette  brev,  som  fylder  godt  to  trykte  sider,  26  ukorrektheder, 
deriblandt  sådanne  som  at  »exprimere«  er  blevet  til  »expressere«,  »faaer« 
til  »faaes«  (hvad  der  virker  helt  meningsforstyrrende),  »deslige«  til  »disse«, 
»alene«,  til  »strax«,  »tiligen«  til  »tiligere«,  »forlorne«  til  »verloren«  og 
»Prove«  til  »Pakke«.  Hvor  megen  forvirring  et  eneste  fejlt  bogstav  kan 
volde,  ser  man  et  snurrigt  eksempel  på  af  den  sætning ...  »2  å  3  Mil- 
lioner af  det  slags  [o:  fluer]  ikke  har  saa  megen  Dyd  og  Fedme  i  sig  som 
1133  Orentvister«  — ,  hvor  der  i  det  foreliggende  aftryk  er  kommet  til  at 
stå  »Kyd«  i  stedet  for  »Dyd«. 

Jeg  skal  ikke  fortsætte.  Det  turde  fremgå  af  de  givne  eksempler, 
at  den  nye  udgave  ikke  kan  gore  krav  på,  hvad  man  nu  en  gang  kalder 
videnskabelig  korrekthed,  d.  v.  s.  at  andenmand  med  nogen  tryghed  skulde 
kunne  benytte  den  til  arbejder,  der  er  beregnede  på  at  forelægges  offent- 
ligheden. Heraf  folger  dog  ikke,  at  den  er  unyttig.  Læst  »på  langs« 
kan  den  være  en  fortrinlig  introduktion  til  et  bekendtskab  med  Gram  og 
hans  tidsalder,  og  det  var  ingen  skade  til,  om  mange  vilde  bruge  den 
dertil.  Det  synes  virkelig  at  være  lykkedes  udgiveren  at  få  alt  væsent- 
ligt med,  i  hvert  fald  af,  hvad  rigsarkivet  og  det  kgl.  bibliotek  indeholder 

af  breve  på  dansk  fra  Gram.  De  tilfojede  noter  ere  ganske  vist  knappe 
(hvorfor  får  man  ikke  at  vide,  hvor  salmeverset  på  side  166  horer  hen?), 
men  de  synes  nqjagtige  og  vil  vel  tilfredsstille  de  forste  fornodenheder. 
Således  er  der  grund  til  at  benytte  det  foreliggende  og  sporge  om,  hvad 
det  er  for  et  billede  af  Gram,  der  danner  sig  for  os  gennem  disse,  lad 
os  kalde  dem,  »bidrag  til  en  selvbiografi*. 

* 

Hans  Gram  var  en  jydsk  præsteson  oppe  fra  det  nordlige  Vendsyssel; 
hans  farfader  var  borgmester  i  Sæby,  og  medens  kontorchef  Gram  tidli- 
gere anså  slægten  ft>%sonderjydsk  (stamtavlen  1882),  hælder  han  nu  til 
at  betragte  den  som  rodfæstet  i  Vendsyssel  fra  gammel  tid.  Præstens  sogn 
lå  tæt  ved  Vesterhavet,  men  vi  ser  ikke  spor  til,  at  jydsk  natur  har  spillet 
nogen  rolle  i  hans  udvikling  eller  sat  hans  fantasi  i  bevægelse  siden  hen. 
Erindres  må  det  dog,  hvor  sjældent  det  er  på  hans  tid  at  finde  udtryk 
derfor.  Men  det  er  et  karakteristisk  træk  for  en  ung  videnskabsdyrker 
i  det  18de  årh. s  begyndelse,  at  da  han  som  ung  student  rejste  rundt 
på  besog  hos  jydske  frænder,  var  cle  gamle  heste  og  den  langsomme  vogn 
netop  kærkomne  for  ham,  der  herved  kunde  tilbringe  hele  rejsen  læsende. 
Selv  når  han  var  stillet  ansigt  til  ansigt  med  naturen,  lukkede  han  sig 
således  ude  fra  den. 

Om  en  frisk  barndom  meddeles  der  kun  lidet,  et  enkelt  træk:  »naar 
vi  agede  i  Siede  ned  ad  Bakkerne  ved  Kirken  og  blefve  næsten  udi  Sneen 
begrafne,  saa  dend  hiertekiere  Moder  tilsidst  motte  ud  og  skiende »,  — 
randt  ham  i  hu  i  hans  alderdom;  tidligt  hang  han  iovrigt  over  bogen, 
og  faderen  manuducerede  ham  selv  til  eksamen  artium.  Grams  forste 
biograf  roser  den  gamle  præsts  »klassisk  grundige  Undervisning«,  men  af 
hvad  art  denne  lærdom  har  været,  rober  han  ufrivilligt  ved  sin  fortælling 
om,  at  det  var  faderens  storste  fornojelse  senere  hen  at  sporge  sin  lærde 
son  fra  Kobenhavn  om,  hvad  enhver  sjælden  ting  i  naturen  hed  på  latin. 

Det  var  Kristian  V.s  sidste  år,  hvori  Grams  barndom  faldt.  En  ædruelig 
tid  med  solidt  arbejde  indadtil  efter  de  udenrigspolitiske  uheld  og  — 
navnlig  i  16(J0erne  —  med  ganske  gode  år  for  landets  naturlige  nærings- 
veje. Får  vi  end  ikke  indtrykket  af  noget  hojere  sving  over  livet  i  Grams 
hjem,  er  der  heller  aldrig  tale  om  trykkende  kår,  der  hæmmede  hans 
udvikling.  Således  voksede  han  op  som  en  ægte  son  af  sit  landskab,  tung 
og  solid,  uden  glimrende  ydre  egenskaber,  men  med  vågen  virkelighedssans 
og  meget  lune. 

Hans  livs  ydre  begivenheder  er  snart  fortalte.  Der  findes  nemlig  så 
godt  som  ingen.  Som  så  mange  af  sin  tids  mænd  gik  han  direkte  fra 
barndommen  over  til  mancldomsalderen ;  intet  træk  er  bevaret  om  hans 
liv  som  yngling,  så  lidt  som  om  nogen  ungdomselskov,  og  meget  tyder  på, 
at  dette  ikke  skyldes  en  tilfældighed.  Nogle  anekdoter  om  hans  frem- 
skridt ad  lærdommens  bane,  om  artium  med  den  imponerede  eksaminator, 
det  nojsomme  liv  på  Elers'  kollegium  og  konrektoratet  ved  Metropolitan- 
skolen,  er  i  deres  banalitet  lig  hundrede  andre  om  hundrede  andre  mænd. 
Og  med  ét  slag  er  så  Hans  Grams  udvikling  fuldendt,  han  står  som  pro- 
fessor ved  universitetet  i  29  års  alder  og  fojer  ved  Kristian  VI.s  tronbe- 
stigelse hertil  sin  egentlige  hovedvirksomhed  som  kgl.  bibliotekar  og  geheime- 
arkivar. 

Han  var  da  45  år  gammel  og  beklædte  stillingen  til  sin  dod,  18 
år  senere. 

Det  er  ikke  meningen  her  at  komme  ind  på  Hans  Grams  betydning 
for  dansk  historisk  forskning;  det  vilde  både  fore  for  vidt  og  tillige  kræve 
stbrre  forkundskaber,  end  anm.  sidder  inde  med.  Men  der  er  grund  til 
en  gang  at  se  det  levende  menneske  for  os,  således  som  han  tegner  sig 
gennem  sine  breve.  Grams  ydre  skikkelse  er  os  bekendt  fra  kobberstik- 
ket: de  store  vågne  ojne  med  det  lyse  blik,  og  den  leende  mund.  Og  til 
skæmt  var  virkelig  denne  mund  skabt,  hans  gode  humor  og  djærve  vid 
krydrer  hans  breve  og  gor  nydelsen  dobbelt.  En  række  tyske  pjecer  kal- 
der han  således  »en  Hob  smaa  Tydske  Kotere  af  ringe  Caliber»,  og  han 
citerer  med  fornojelse  kardinal  Fleurys  ord  på  dodslejet  om  kanelessens 
og  tiggermunke:  »Je  n'en  veux  point  ni  de  canelle,  ni  de  canaille«. 

Morsomst  er  måske  Gram,  når  han  anvender  sit  lune  på  en  karak- 
teristik af  nabofolkene.  Normændene  er  i  hans  ojne  »forfærdeligen  pour 
le  merveilleux« ;  »deres  Vanité  kan  ikke  bestaae  med  den  Patience,  der 
udkræves  til  at  blive  grundig  og  tilgavns  lærd ...  De  effleurere  kun  Al- 
ting, hoppe  og  springe  i  Videnskaberne,  lære  en  heel  Hob  Sprog  og  faa 
res,  reise  udenlands  med  slette  Fundamenter,  disputere  og  præke,  og  lade 
sig  saaledes  admirere  af  deres  Kammerater,  mesurerende  sig  altid  med 
deres  egne  Landsmænd,  som  i  deres  Tanker  have  bragt  det  til  det  Hoie- 
ste  . . .  Det  synes,  ligesom  at  Naturen  havde  borneret  dem  ...  til  at  bril- 
lere iblandt  Bonder  i  deres  eget  Land«.  Underlig  forekommer  os  hans 
tilsvarende  skildring  af  Islænderne:  »Deres  slette  og  af  andre  foragtede 
Vilkaar  giore  dem  ydmyge  og  arbeidsomme;  de  admirere  Andre  og  ikke 
sig  selv«.     Også  Svenskerne  får  deres  hib:     »Ja  det  er  ustrideligt,  at  de 

Svenske  ere  brave  Folk  i  at  propagere  deres  Lands  Ære.  Men  deres 
Ære  var  bleven  storre,  hvis  de  Fle^+e  havde  grebet  det  an  paa  den 
rette   Maade«,    hvormed  han  sigter  til\  u  og  hans  skole.     Om  den 

svenske  minister  i  Kobenhavn  siger  han  ved  en  anden  lejlighed:  »Han 
er  ikke  sparsom  paa  sin  Snak,  og  mindre  paa  sine  Complimenter  og 
Blanditier,  og  jeg  vil  sværge  med  ham,  at  han  er  Svensk  fodt  paa  Faders 
og  Moders  Side«. 

Grams  vid  har  således  som  oftest  sin  bråd,  og  han  er  i  det  hele 
ikke  den  mand, -der  stikker  sin  mening  under  stolen.  Hans  selvstændighed 
er  stærkt  udviklet,  selv  om  han  ikke  hævder  den  i  tide  og  utide. 

Det  er  dette,  som  er  blevet  misforstået,  t.  eks.  af  Paludan-Muller. 
Man  har  sagt,  at  Gram  trivedes  altfor  vel  i  selskabslivet,  og  at  han  ikke 
i  forholdet  til  sine  fornemme  venner  (Rantzau,  Plessenerne,  Holstein)  be- 
varede den  uafhængighed,  som  er  en  videnskabsdyrker  værdig. 

For  at  domme  retfærdigt  herom  må  man  sætte  sig  ind  i  en  geheime- 
arkivars  og  universitetsprofessors  daværende  stilling.  Navnlig  det  forste 
embede  var  i  langt  hojere  grad  end  nu  en  gren  af  administrationen,  der 
medforte  et  intimt  samarbejde  med  ministre  og  kollegieembedsmænd.  Set 
under  denne  synsvinkel  og  med  henblik  på  tidens  polerede  sprogform  kan 
man  på  ingen  måde  kalde  Grams  breve  for  krybende,  og  en  sammenlig- 
ning mellem  den  tone,  han  anslår  til  sine  forskellige  adressater,  lader 
ingen  tvivl  tilbage  herom.  Der  er  forskel  —  naturligvis  —  men  selv  over 
for  de  ringeste  er  han  al  tid  hoflig  og  venlig.  Hans  trofasthed  mod  sine 
slægtninge  og  den  kærlige  tone,  hvori  han  tiltaler  sin  broder,  er  også  til 
hans  ære;  den  sidste  danner  en  heldig  modsætning  til  det  sprog,  som 
Griffenfeld  i  sin  herlighed  benyttede  over  for  sin  broder. 

Man  har  dernæst  hængt  sig  i  to  formentlige  beviser  på  Grams  snob- 
beri, nemlig  hans  iver  for  at  skaffe  sine  fornemme  venner,  som  Fr.  Rost- 
gaard,  rede  på  det  ost-  og  det  vestindiske  kompagnis  status,  og  det  be- 
rømte »tjærevand«.  Men  foruden  at  man  glemmer  den  nærliggende  mu- 
lighed, at  Gram  selv  har  været  interesseret  i  disse  selskabers  trivsel,  er  det 
i  alt  fald  et  faktum,  at  hans  almensans  var  så  udviklet,  at  han  alene  af 
den  grund  nærede  en  levende  deltagelse  for  alt,  hvad  der  kunde  hjælpe 
landet  op. 

Endelig  er  der  »tjærevandet«,  der  oven  i  kobet  formenes  at  kaste 
et  halvt  komisk  skær  over  hans  skikkelse.  Når  Gram  tilbod  geheimeråd 
C.  A.  Plessen  at  prove  det  som  lægemiddel  på  sig  selv,  er  det  så  vist  ikke 
et  udslag  af  en  afhængighedsfølelse.    Han  havde  altid  været  eksperimen- 

tator,  men  netop  i  sine  senere  år  forfaldt  han  til  en  slags  mani  efter  at 
prove  nye  lægemidler,  og  han  propaganderede  også  snart  med  iver  for 
en  almindelig  anvendelse  af  den  nye  opfindelse.  Man  kan  gå  ud  fra,  at 
han  ikke  vilde  være  bleven  ved  så  længe  eller  med  sådan  lyst  at  indtage 
enorme  mængder  deraf,  hvis  det  alene  havde  været  snobberi,  og  ikke  — 
som  han  selv  siger  —  et  stigende  velbefindende,  der  drev  ham  stadigt 
videre.  Nej,  når  man  horer  Gram  taktfuldt  og  rammende  kritisere  Rost- 
gaards  latinske  vers,  må  man  snarere  undre  sig  over,  at  han  dog  vovede 
sig  så  vidt  over  for  en  så  omfmdtlig  natur. 

I  virkeligheden  var  Grams  kritiske  sans  altid  lysvågen,  også  over  for 
de  hojest  stillede;  han  var  ikke  for  ingenting  Holbergs  samtidige.  Han 
havde  et  skarpt  blik  for  Frederik  IV.s  brist  på  hojere  interesser,  når  det 
t.  eks.  gjaldt  en  forogelse  af  universitetsbiblioteket;  »var  det  Steen,  Kalk 
eller  Marmor,  da  nærede  jeg  ingen  Tvivl«.  At  han  med  tilfredshed  har 
set  Kristian  VI.s  tronbestigelse,  der  bl.  a.  snart  skaffede  ham  udnævnel- 
sen til  geheimearkivar  og  bibliotekar,  er  upåtvivleligt,  og  han  vandt  uden 
vanskelighed  den  nye  konges  ore,  men  derfor  blev  han  ikke  blind  for  den 
nye  regerings  brost.  Der  var  meget  at  satirisere  over  herhjemme,  skriver 
han  1737  til  grev  Rantzau  —  den  mand,  over  for  hvem  han  altid  udtalte 
sig  mest  åbenhjertigt  og  i  de  frieste  former  —  »men  her  er  mere,  end 
paa  noget  andet  Sted,  Hold  paa  Folkets  Mund  og  Pen«.  Og  ikke  blot 
over  censuren,  også  over  regeresygen  anker  han:  degnekald  skal  nu  kon- 
firmeres i  kancelliet,  og  rektorer  må  ikke  længer  kaldes  af  bispen,  men 
2 — 3  personer  skal  foreslås  for  kongen  til  valg,  og  senere  vil  majestæten 
igen  konfirmere  kaldsbrevet.  Han  er  også  skeptisk  over  for  pietismen, 
der  sidder  i  hojsædet  ved  hoffet,  og  han  dadler  den  overdrevne  forsigtig- 
hed hos  regeringen,  når  den  af  politiske  grunde  ikke  tor  udgive  kort  over 
Norge,  eller  dens  odselhed  ved  Kristiansborgs  opforelse  samtidig  med,  at 
man  havde  at  kæmpe  med  den  store  kvægpest. 

Men  på  samme  tid  var  han  den  dansk-norske  enevoldskonges  mest 
trofaste  undersåt.  Han  forstod  at  bide  fra  sig,  når  engelske  forfattere 
gentog  Molesworths  anfald  på  de  danske  kongers  suverænitet,  hvad  han 
betragtede  som  den  »storste  uforskammethed«;  med  al  deres  påberåbte 
frihed  var  dog  ekspeditionen  ved.de  danske  domstole  langt  hurtigere  og 
retfærdigere  end  den  behandling,  man  fik  i  England  *.  Over  for  udlandet 
var   han   altid  den  gode  danske  statsborger,  som  rigets  arkivar  parat  til 


1  Jfr.  Joh.  Steenstrup,  Den  danske  Bonde  og  Friheden  160  ff. 

at  værne  om  Danmarks  ret;  for  ham  var  det  en  hovedgrund  til  at  ind- 
rykke fredstraktaten  1629  med  kejseren  i  Slanges  Kristian  IV.s  Historie, 
at  den  uigendrivelig  viste,  at  Slesvig  var  blevet  anerkendt  som  en  del  af 
Danmark,  ikke  af  det  hellige  romerske  rige. 

Vel  sandt,  at  han  var  en  forsigtig  konservativ  natur,  der  hadede 
»fanatici  og  separatister«,  det  »utoj«,  som  han  en  gang  kalder  dem,  og 
at  han  manglede  al  sympati  for  eventyrpolitik,  når  en  sådan  kunde  befrygtes 
under  de  dansk-franske  forhandlinger  1739.  »Disse  store  og  skionne  no- 
mina  et  decora  er  ikke  for  os,  og  gior  ingen  Gode,  at  vi  retter  vore  Sager 
ind  in  hane  hnem.  Kand  Svensken  naae  og  vinde  dem  igien  med  Tiden, 
efter  at  de  paa  nye  igien  hafver  begifvet  sig  sub  umbram  alarum  Galli, 
blifver  deres  Sag,  naar  det  kun  ei  maa  skee  paa  nogen  vores  Bekostning«. 
Og  han  nærede  de  samme  folelser  over  for  sligt,  selv  når  det  ikke  gjaldt 
hans  eget  land,  og  kunde  naturligvis  hverken  se  det  tiltalende  dristige 
ved  et  forsog  som  Karl  Edward  Stuarts  i  Skotland  1745 — 46,  eller  den 
etiske  og  æstetiske  betydning  af  en  sådan  folkebevægelse;  »Det  Engelske 
og  Skotske  Uvæsen  . . .  falder  bort  af  sig  self«.  Men  han  fulgte,  navnlig 
i  sine  forste  år,  godt  med  i  de  europæiske  begivenheder  og  holdt  gerne  sine 
korrespondenter  å  jour  dermed. 

Konservativ  var  han  ganske  vist  i  en  grad,  som  er  vor  tid  fremmed, 
men  det  finder  sin  forklaring  tilligemed  sit  forsvar,  når  man  tænker  på 
den  tid,  han  levede  i.  Mod  sin  egen  tids  idealer  var  han  tro,  og  han 
havde  en  levende  sans  for  betydningen  af  landets  udvikling  i  industriel 
og  kommerciel  henseende. 

Vor  historieforskning  har  ganske  vist  forladt  det  gamle  standpunkt, 
da  man  domte  en  tids  mænd  efter,  om  de  havde  haft  blik  for  og  sogt 
at  virkeliggore  de  tanker,  som  er  vor  tidsalders.  Men  altfor  ofte  retter 
vi  endnu  vore  sporgsmål  til  fortiden  fejlt,  som  når  man  ved  en  under- 
sogelse  af  en  hvilkensomhelst  periode  af  Danmarks  historie  forst  og 
fremmest  lægger  vægten  på  bondens  sociale  stilling  (og  ydermere  ofte  dra- 
ger slutninger  heraf  om  hans  lykkelige  eller  ulykkelige  tilstand)  eller  på 
tidens  humane  standpunkt,  og  igennem  at  skyde  de  derom  handlende 
kapitler  i  forgrunden,  fordeler  lys  og  skygge  i  billedet  på  en  måde,  som 
datiden  vilde  have  protesteret  kraftigt  imod.  Man  burde  jo  dog  retfær- 
digt forst  sporge  en  tid  efter,  om  den  havde  været  de  idealer  tro,  som 
den  selv  hyldede,  eller  ej. 

Gram  interesserede  sig  for  bonden  i  endnu  ringere  grad  end  Holberg, 
og  han  så  i  alt  fald  kun  på  ham  fra  et  okonomisk  synspunkt.    For  ham 

var  nogle  holstenske  bondeuroligheder  1740  begrundede  på  »de  galne 
og  uregierlige  Ditraarschere«,  og  på  intet  punkt  viser  han  medfolelse  med 
Jeppe.  Der  er  endnu  længe  til  de  danske  fysiokraters  tid.  Stavnsbåndet 
nævnes  ikke  med  et  ord,  og  den  eneste  folelse,  Gram  nærer  over  for 
bonderne,  er  ærgrelse  over  deres  fatalisme  ved  kvægsygens  bestandige 
smitten  om  sig.  Langt  flere  tanker  skænker  han  de  arme  proprietærer 
på  fallittens  rand  og  umuligheden  for  dem  ved  at  gennemfore  det  nye 
skolevæsen,  samtidig  med  at  de  skal  svare  for  bondernes  skatter. 

Endnu  mere  karakteristisk  for  Grams  samtid  er  dog  hans  udtalelse 
om  en  række  skibe,  hvoraf  ét  skulde  gå  til  Madagaskar  for  at  fore  slaver 
derfra  til  vore  kolonier  i  Amerika:  »Gud  gife  dem  alle  god  Lykke!« 

Hans  Gram  var  åbenbart  ikke  forud  for  sin  samtid,  ja  han  stod  end- 
og ikke  ganske  vantro  over  for  Magia  naturalis  eller  Nostradamus'  spå- 
domme. Sammen  dermed  hang  sikkert  også  hans  store  iver  for  at  prove 
nye  lægemidler..  Men  lad  os  heller  ikke  glemme,  at  han,  55  år  gammel, 
kunde  skrive,  at  han  aldrig  havde  haft  foden  uden  for  sit  fædreland.  I 
Danmark,  eller  rettere:  i  det  stykke  Kobenhavn  mellem  universitetet  og 
Slotsholmen,  gik  hans  liv  hen,  kun  afbrudt  af  småudflugter  til  Frederik 
Rostgaards  Krogerup  eller  andre  fornemme  venners  herresæder.  Gram  var 
en  provet  ven  i  disse  kredse,  og  det  kunde  hænde,  at  han  med  sin  sindig- 
hed måtte  jævne  forholdet  mellem  Rostgaard  og  hans  stolte  hustru,  stor- 
kansleren Konrad  Reventlows  uægte  datter. 

Det  var  heller  ikke  små  krav,  der  stilledes  til  ham  af  hans  fornemme 
vennekreds,  navnlig  dem,  der  som  biskop  Deichmann  i  Norge,  boede  fjernt 
fra  hovedstaden,  men  der  er  ikke  tvivl  om,  at  det  lige  så  meget  var  egen 
lyst,  som  drev  ham  til  auktionsbordene  eller  til  Kobenhavns  boghandlere, 
disse  »prakkere«,  som  han  sammenligner  med  »Cabaretiere  og  Vintappere 
i  d©  smaa  Sjællands-Kiobstæder,  der  tager  1  Mark  8  Sk.  for  en  Bou- 
teille  ond  og  forfalsket  Viin,  der  medens  den  var  god,  kostede  i  Kioben- 
hafn  en  trediedeel  mindre«.  Datidens  dårlige  samfærdselsmidler  forte  slige 
kommissionsforretninger  med  sig,  og  Gram  var  samtidig  mand  for  at  vise 
selvstændighed  over  for  Deichmann,  selv  medens  dennes  indflydelse  ved 
hoffet  (under  Frederik  IV.)  var  altovervejende. 

Naturligvis  måtte  hans  forbindelse  med  fjernere  venner,  som  på  Island, 
fore  endnu  flere  tjenester  med  sig,  og  man  får  et  levende  indtryk  af  ulem- 
perne derved,  når  man  ser  ham  sende  glarojne  op  til  den  islandske  provst 
Hjalte  Thorsteinson,  hvem  de  naturligvis  ved  ankomsten  viste  sig  ikke  at 
passe. 

Men  Grams  kærlighed  til  Island  blev  en  værdifuld  frugt  af  denne 
forbindelse.  Den  var  vakt  gennem  hans  beundring  for  Arne  Magnusson, 
»den  ypperlige  Mand,  hvis  Hukommelse  aldrig  bor  uddo«,  og  den  ogedes 
stadig,  så  at  han  med  iver  sogte  oplysninger  om  alt,  om  geografiske  for- 
hold, klædedragt  o.  s.  v.  Med  hvor  megen  sympati  han  herigennem  kom 
til  at  omfatte  Islænderne,  have  vi  ovenfor  hort. 

På  den  modsatte  kant  sogte  han  også  at  knytte  venskabsbånd.  Han 
korresponderede  ivrigt  med  sekretær  Jonas  Helin  ved  det  svenske  riksarkiv 
og  udvekslede  hos  ham  vor  seneste  historiske  litteratur  mod  de  nyeste 
svenske  værker.  Og  så  han  end  med  skepsis  på  meget  i  svensk  videnskal), 
var  Erik  Benzelius  altid  genstand  for  hans  ærlige  beundring.  Interessen 
var  begyndt  at  vækkes,  der  var  ikke  langt  til  den  litterære  skandinavismes 
forste  dage  under  Langebek  og  Suhm. 

Værdifulde  er  også  de  oplysninger  om  forbindelsen  mellem  de  to 
kyster  af  Sundet,  som  gives  gennem  de  Gram 'ske  korrespondencer;  der  var 
endnu  ret  kraftige  spor  af  dansk  adel  i  Skåne  (Ramel,  Trolle),  som  stod  i 
forbindelse  med  Kobenhavn,  selv  om  enhver  tanke  på  en  genvinding  af 
de  tabte  landskaber  synes  at  være  forsvunden  både  her  og  hist.  Den 
gamle  danske  adel  var  vunden  for  svensk  kultur,  og  Gram  ytrer  ingen 
sorg  herover,  så  lidt  som  han  nærede  uvilje  mod  svensk  adel  og  svenske 
embedsmænd  i  Skåne.  Navnlig  med  Lunds  universitet  var  hans  samkvem 
livligt;  prof.  Bildstein  derovre  var  gift  med  en  dansk  og  skrev  selv  dansk. 

Vigtigst  var  dog  forholdet  til  hans  egne  samtidige  i  Kobenhavn.  Man 
har  talt  om  hans  misstemning  mod  Holberg,  men  har  den  virkelig  bestået 
og  været  knyttet  til  »Peder  Paars«es  fremkomst,  er  ethvert  spor  deraf  for- 
svundet i  brevene,  der  navnlig  stamme  fra  Kristian  VI.s  tid.  Holberg  sang 
og  spillede  en  »troldmelodi«  for  Gram,  og  denne  udtalte  sin  sympati  med 
»Niels  Klim«  og  onskede,  at  han  vilde  tage  de  hellige  under  behandling. 
Også  Holbergs  vanskeligheder  ved  erhvervelsen  af  hans  herregårde  vakte 
Grams  oprigtige  deltagelse.  Men  dog  var  Gram  til  syvende  og  sidst  klar 
over  Holbergs  inderste  væsen,  og  når  han  beretter  udsagnet  på  universi- 
tetet, at  han  selv  var  den  blandt  Holbergs  kollegaer,  som  for  ojeblikket  ind- 
tog den  storste  plads  i  hans  hjerte,  tilfojer  han  viseligt:  »Men  det  er 
vist,  Gud  bedre  det,  ikkuns  en  ganske  liden  Platz«. 

Så  er  der  Grams  egen  elev  og  efterfølger,  Langebek.  Det  er  van- 
skeligere at  komme  til  bunds  i  dette  forhold,  og  det  er  vist  nok,  at  Gram 
har  gjort  ikke  lidt  for  Langebek  t.  eks.  ved  at  bringe  ham  i  beroring  med 
Fr.    liostgaard.     Han    kunde  ikke  gore  for,  at  denne  forbindelse  blev  en 

blandet  glæde  for  den  unge  student.  Senere  hen  (1745)  synes  dog  Grams 
interesse  for  Langebek  at  være  kolnet  noget,  og  det  kan  næppe  kaldes 
nogen  passende  omtale  af  ham  i  et  brev  til  geheimeråd  J.  L.  Holstein: 
»Oftbemeldte  Studiosus  Jacob  Langebek  er  for  sin  Person  et  gandske  skikke- 
ligt og  til  ingen  Last  hengifvet,  ja  et  lærclt  og  habile  Subjectum«.  Det 
er  sikkert  ikke  skinsyge  mod  den  unge  dygtighed,  men  ærgrelse  over  hans 
langsomhed  ved  udarbejdelsen  af  Rostgaards  danske  ordbog  og  over,  at 
hans  vej  var  så  afvigende  fra  den  sædvanlige  rette  linje,  der  dikterer  denne 
forbeholdne  ros.     Langebek  havde  da  været  student  i  17  år! 

Grams  egen  bane  havde  ikke  kendt  til  krumninger,  hans  daglige  ar- 
bejde var  regelmæssigt,  og  mange  sogte  ham  i  hans  værelse  oven  på  det 
nys  fuldendte  geheimearkiv  eller  i  den  tilstodende  biblioteksbygning.  Også 
Kristian  VI  dvælede  gerne  her  i  hans  selskab,  ligesom  en  tidligere  konge 
hos  sin  bibliotekar.  Mange  lagde  beslag  på  hans  arbejdskraft,  hvad  enten 
han  blev  rådspurgt  af  regeringen  i  en  udenrigspolitisk  sag  (Pinneberg), 
eller  anvendt  som  udvalgsmedlem,  t.  eks.  i  den  uendelige  bibelkommission, 
rent  bortset  fra  hans  virksomhed  ved  litterære  foretagender  (Meursiusr 
Nils  Krag  og  Slange). 

Navnlig  kommissionen  til  bibeloversættelsens  revision  voldte  Gram, 
qua  professor  i  Græsk,  både  tidsspilde  og  ærgrelse.  Når  de  tre  år  var 
gåede,  som  var  ansatte  til  arbejdets  fuldendelse,  og  hvis  man  gik  frem 
med  den  hidtilværende  grundighed,  vilde  ikke  en  tiendedel  være  færdig. 
»Hver  Gang  vi  skilles,  complimenterer  [vi]  os  indbyrdes  med  denne  Trost, 
at  naar  vi  saaledes  faaer  hele  Verket  i  Stand,  som  det  sidst  forehafte  Capi- 
tel,  blifver  dette  den  beste  Version,  mand  har  seet  i  Europa.  Jeg  svarer 
gierne:  Ja,  for  vores  Borneborn,  og  saafremt,  efter  denne  Commission  er 
udelod,  de  efterkommende  Commissarier  ville  fare  fort  paa  vor  Viis«. 

Jeg  har  dvælet  så  udforligt  ved  Grams  skikkelse,  fordi  den  synes  mig 
typisk  for  Kristian  VI.s  tidsalder. 

Stillet  ved  siden  af  Holberg  betegner  han  periodens  hojmål;  på 
ethvert  punkt  foler  man,  at  der  ligger  et  svælg  mellem  os  og  ham,  det 
18de  årh.s  gennembrud  på  tænkningens  område,  som  herhjemme  fandt  sted 
under  Struensee  og  Bernstorff. 

Ikke  mindre  fjern  står  han  dog  den  foregående  tid  for  enevældens  sejr, 
den  danske  adelsvælde  med  individualismen  i  hojsædet,  de  moralsk  anlobne 
personligheder,  svindel  og  fald,  mangelen  på  evne  til  at  underordne  sig  og 
rent  militært  lære  disciplin  og  —  navnlig  —  til  at  kunne  begejstres  for  noget 
uden  for  sit  kære  jeg:  d.  v.  s.  statstanken  repræsenteret  af  kongens  person. 

Men  er  Gram  herigennem  en  normalskikkelse,  samtidig  med  at  han 
ganske  vist  horer  til  sin  tids  bedste  mænd,  er  der  dog  også  noget,  der 
hæver  ham  tip  over  tiden.  Det  er  det  element  af  hans  ånd,  som  gor  ham 
til  mesteren,  og  som  er  årsag  til,  at  han  endnu  fængsler  os  og  har  sin 
betydning  for  os.  Hans  Gram  horer  ikke  til  de  geniale  naturer,  der  til 
enhver  tid  odsler  med  sine  gaver,  således  som  den  populære  opfattelse  af 
geniet  jo  er.  Men  selv  om  han  for  mange  kun  blev  den  megetvidende, 
den  »lærde«  Gram,  var  han  dog  noget  af  en  åndens  stormand,  han  der 
har  grundlagt  den  historiske  videnskab  herhjemme.  »Mit  generale  princi- 
pium  er  nunquam  et  nusquam  jurare  in  verba  alicujus  scriptoris  medii 
ævii«.  Men  det  var  just  det,  som  alle  hans  forgængere  i  hojere  eller  rin- 
gere grad  havde  gjort. 

Måske  har  hans  oprindelige  syslen  med  de  klassiske  studier,  hvor 
evnen  til  at  behandle  en  tekst  kritisk  allerede  da  var  så  meget  hojere 
udviklet  end  ved  historikernes  forskning  af  middelalderens  forfattere,  skær- 
pet hans  blik  og  lært  ham  metode.  Dette  er  dog  kun  en  mulighed,  thi 
på  filologiens  område  havde  Gram  ellers  ikke  udmærket  sig  på  en  sådan 
måde,  at  den  tåler  sammenligning  med  hans  historiske  virksomhed. 

Men  hvorom  al  ting  er,  står  Gram  som  indlederen  til  den  moderne 
historiske  granskning  herhjemme,  og  han  gjorde  sin  gerning  under  en  rolig 
begejstring,  der  skyldtes  hans  overbevisning  om  sit  kalds  hoje  værd.  »Jeg 
holder  studium  historicum  et  scriptionem  historicam  i  alle  Maader  saa 
helligt  som  det  teologiske«.  —  Det  er  djærve  ord,  når  de  udtales  af  en 
troende  mand  og  —  under  Kristian  VI. s  regering. 

Men  når  talen  var  om  at  værne  historien  mod  forfuskning,  lagde  den 
ellers  så  fredelige  mand  heller  ikke  fingrene  imellem.  Overfor  sin  tids 
arkæologer  nærede  han  samme  skepsis,  når  han  håbede  på,  at  guldhorns- 
forskerne  »maatte  lobe  Hornene  vel  af  sig  derpaa«.  som  over  for  histori- 
kerne, navnlig  dillettanterne ;  og  han  spogede  med  biskop  Hagerup,  der 
havde  anset  to  indskrifter  fra  1160  og  1234  for  at  omhandle  samme  ærke- 
bisp. »Altsaa  skulde  denne  Augustinus  have  siddet  i  Trundhiems  Erke- 
bispesæde  i  74  Aar  og  dog  vel  ingen  ung  Knabe  været,  da  han  kom  til 
slig  Hoihed . . .  Men  jeg  beder  saa  gierne  om  Forlov,  ikke  at  troe  dette«. 
Middelaldershistorien,  der  gav  ham  anledning  til  at  o  ve  både  kilde-  og 
realkritik,  var  hans  ojesten  (»et  Dokument,  som  ei  har  over  200  Aars 
Alder,  er  altfor  nyt  for  mig«),  men  han  syslede  også  med  nyere  tider, 
navnlig  når  han  tik  stodet  dertil  udefra,  og  han  fremdrog  da  fra  arkivet 
meget  nyt  materiale  dertil.     Og  medens  han  til  nod  kunde  se  med  over- 

bærenhed  på  forskere  af  den  gamle  skole,  når  det  drejede  sig  om  mid- 
delalderen, ja  nodig  brod  staven  over  selveste  Rudbeck,  forstod  han  ikke 
den,  der  kunde  vedblive  at  hævde  traditioner  eller  egne  ideer  mod  doku- 
menternes uigendrivelige  ord.  Derfor  var  det,  han  tornede  så  hårdt  sam- 
men med  den  gamle  Niels  Slange  under  udgivelsen  af  Kristian  I V.s  historie. 

Men  iovrigt  gled  Grams  liv  stille  hen,  og  da  alderdommen  nærmede 
sig,  mærker  vi  den  kun  af,  at  brevene  bliver  kortere,  og  lunet,  som  havde 
gennemvævet  dem,  torrer  ind.  Endnu  kan  der  komme  et  glimt  i  ojet, 
som  når  han  taler  om  en  »antediluviansk  Justitzraad « ,  og  ungdommen  synes 
igen  at  blusse  op  i  ham,  da  han  hilser  den  lovende  Frederik  V  velkom- 
men på  tronen.  Det  er  med  sympati  han  gentager  den  unge  konges  ord : 
»ich  håbe  ein  armes  verwustetes  Land  . . .  vor  mich  gefunden«,  som  svar 
på  de  henvendelser,  der  skete  til  ham  om  at  åbne  for  skatkamret.  Dog 
skulde  Gram  heldigvis  ikke  leve  længe  nok  til  at  se  sine  forventninger 
skuffede. 

Hans  Gram  dode  den  19de  febr.  1748. 


Stockholm,  Ivar  Hæggstroms  Boktryckeri  A.  B.,  i9os. 

165380 


* 


Bocker  insanda  till  redaktionen. 

Ord  och  Bild.     111.  månadsskr.,  utg.  af  Karl   Wåliiin.     Sthlm  1908.     H.  11—12. 
Dagny.     Tidning   f6r   svenska    kvinnorOrelsen,    utg.  genom  Fredrika  Bremer-f6rbundet   af 

Foreningen  Dagny.     Red.:  Ellen  Kleman.     Sthlm  1908.     N:r  42—49. 
Hemtrefnad.  Praktisk  tidning  for  kvinnan,  utg.  af  Fredrika  Bremer-forbundet.  Red.:  Fanny 

Ekenstierna.     Sthlm  1908.     N:r  35—40. 
Social   tidskrift.     Organ  f5r  folkbildningsarbetet  och  de  sociala  frågorna.     Red.:    G.  H. 

von  Koch.    Sthlm  1908.     H.  11—12,  jamte  Folkbiblioteksbladet.     N:r  4. 
Det  nva  Sverige.    Tidskrift  for  nationella  spOrsmål,  utg.  af  Adrian  Molin.    Sthlm  1908. 

H.  8. 
Pedagogisk  tidskrift,  utg.  af  E.  ScJnvartz,  A.  Rydfors  och  J.  Kjederqvist.   Sthlm  1908. 

H.  11—12. 
Tidning  f6r  Sveriges  laroverk.     Red.:  Rich.  Nordin.    Karlstad  1908.    N:r  15. 
Teknisk  tidskrift,  utg.  af  Svenska  teknologforeningen  med   understod  af  Letterstedtska 

foreningen.     Hufvudred.:  Erland  Nordlund.    Ansv.  utg.:  Nils  Kjellberg.    Sthlm  1908. 

N:r  46—49.  —  Arkitektur.     Dec. 
Ekonoruisk  tidskrift,   utg.  af  David  Davidson.     Uppsala  och  Sthlm  1908.     H.  11. 
Samtiden.    Red.:    Gerhard  Gran.     Knia  1908.     H.  9. 

Teknisk    Ugeblad,   udg.  af  Den  norske  ingeniOr-   og  arkitektforening   og  Den  polytek- 
niske forening.     Knia  1908.     N:r  46—51. 
Tidsskrift  for  Kemi,  Farmaci  ogTerapi.  Red.:  Eivind  Koren.  Knia  1908.  N:r  23— 24. 
Tilskueren.    Red.:    Vald.   Vedel.     Kbhvn  1908.     Sept.— Nov. 
Det  ny  aarhundrede,  red.  af  Poul  Levin  og  P.  Munch.    Kbhvn  1908.    Dec. 
Tidsskrift  for  arbeiderforsikring,  red.  af  V.  L.  Faber.    Kbhvn  1908.     Nov. 
Finsk  tidskrift  for  vitterhet,    vetenskap,  konst  och  politik,    utg.  af  M.  G.  Schybergson 

och  R.  F.  v.    Willebrand.     Hfors  1908.     Nov. 


Från  BjOrck  &  Borjesson,  Sthlm: 

Strindberg,  August,  Hamlet.    Ett  minnesblad  på  årsdagen  den  26  November  tillagnadt 
Intima  teatern. 
Från  G.  E.  C.  Gad,  Kbhvn: 

Landmarhj  Johan  Daniel,  Erkjendelses-teoretisk  religionsfilosofi.    En  kritisk-empirisk 
undersogelse  af  den  religiose  erkjendelse; 

Weis,  Fr.,  Livet  og  dets  love.     H.  2. 
Från  C.  E.   Fritze,  Sthlm: 

Roos,  Anna  Maria,  På  sallsamma  vågar.     2  delar. 
Från  Hugo  Geber,  Sthlm: 

Hochschilds,  Rutger  Fredrik,  Memoarer; 

James,  William,  Viljan  att  tro  och  andra  essayer.    Bern.  Ofvers.  af  A.  Carr; 

Kort  handledning  i  Bridge; 

Kjellén,  Rudolf,  Ett  program.     Nationella  samlingslinjer; 

Marcus,  Carl  David,  Tre  skådespel; 

Sandel,  Maria,  Vid  svaltgransen  och  andra  berattelser.    Skildringar  ur  Stockholmslifvet. 
Från  Helios,  Hfors: 

Gripenbei'g,  Bertel,  Svarta  sonetter. 
Från  W.  Schultz,  Uppsala: 

Kårlekstjånsten  bland  de  fattiga.     Auktoriserad  ofvers.  från  spanskan. 
Från  Wahlstrom  &  Widstrand,  Sthlm: 

Wrangel,  E.,  Den  blåogda.     Ur  Hilda  Wijks  litteråra  minnen. 
Olrik,  H.,  Absalon. 


IHBEHALL. 

Sid. 

Olrik,  Axel,  Folkedigtningens  episke  love  547. 

Sirén,  Osvald,  Julbilder  i  renåssanskonsten.   2.    Med  6  fig 555. 

Fabricius,  Knud,  Hans  Gram.    (Breve  fra  Hans  Gram,  etatsråd,  ge- 

heimearchivar,  professor.    1685—1748.    Udg.  af  Herman  Gram.)  570. 

Hammarskj6ld,  A.,  Handlade  amiral  Lilliehorn  efter  order  i  slaget  vid 
Oland?  (G.  Unger,  Hade  amiral  Lilliehorn  under  sjoslaget  den  26 
juli  1789  konungens  hemliga  befallning  att  motarbeta  hertig  Karl?) 
Med  3  fig 583. 

Rostrup,  Egill,  Skuespillernes  scene  i  middelalderen.    Med  1  fig 591. 

MSller,  Arne,  I  det  hoje  af  Johs.  Jorgensen 609. 

Bertelsen,  Henrik,  Brevvexling  mellem  N.  M.  Petersen  og  Carl  Save, 

udg.  af  Carl  S.  Petersen   •  613. 

Grundreglor  for  Letterstedtska  Foreningen 617. 

Letterstedtska  Foreningens  styrelse  och  ledamoter  den  31  december  1908.  623. 


UNIVERSITY  of  CALIFORNlÅ 

AT 

LOS  ANGELES 

LIRK 


Stockholm,  Ivar  Hæggstroms  Boktryckcri  A.  B.,  1908. 


DL 
146.7 
G76G7 


Fabricius^ 
lians- Gram« 


T 


DL 

146.7 
G76&7 


r.- 


This  book  is  DUE  onthe  last 
date  stamped  below 


University  of  California  Library 
Los  Angeles 


This  book  is  DUE  on  the  last  date  stamped  below. 


1.      i 


*-'f 


C  B  S  BS8H  9 


m 


"fi 


'A  '■': 


:^V* 


V 


I '., 


K 


m 


•V ....,' 


i& 


•:v 


.:4# 


m% 


V,' 


«fk.: 


ifi 


:-\  :-./ 


..'•  ^v 


y 


/, 


Wé 


::-/ 


